hotchpotch/miracl-hf-unified huggingface dataset:
লাহুলি স্পিতি ভাষা
লাহুলি-স্পিতি তিব্বতি ভাষা র একটি ছোট অংশ যা ভারতে ব্যবহৃত হয়। এই ভাষাটি প্রতিবেশী লাদাখির তুলনায় আদর্শ তিব্বতি ভাষার বেশি কাছাকাছি। লাদাখি ভাষা জম্মু কাশ্মীর এর উত্তর লাদাখে ব্যবহৃত হয়।
টুরনাড্রে(২০০৫) অনুসারে লাহুল-স্পিতির উপভাষাগুলি হল : 
ভোতি কিন্নরি এবং টুকপা(নেসাং) ও হয়ত যোগ করা যেতে পারে
সতীনাথ মুখোপাধ্যায়
সতীনাথ মুখোপাধ্যায় (৭ জুন ১৯২৫ - ১৩ ডিসেম্বর ১৯৯২) একজন খ্যাতিমান বাঙালি কণ্ঠশিল্পী, গীতিকার ও সঙ্গীত পরিচালক ছিলেন। তিনি আধুনিক বাংলা গান, নজরুল সংগীত ও গজল শিল্পী হিসেবে পরিচিত ছিলেন।
সতীনাথ মুখোপাধ্যায় ১৯২৫ সালে ভারতের লক্ষ্ণৌতে জন্মগ্রহণ করেন। তার বাবা তারকচন্দ্র মুখোপাধ্যায়। পিতার চাকরিসূত্রে লক্ষ্ণৌতে জন্ম হলেও ছোটবেলাতেই সতীনাথ চলে আসেন হুগলির চুঁচুড়ায়। এখানেই তার বেড়ে ওঠা ও বিএ পর্যন্ত লেখাপড়া সম্পন্ন করেন। এরপর এমএ পড়ার জন্য কলকাতা আসেন।
ছোটবেলা থেকেই সতীনাথ সংগীতানুরাগী ছিলেন ও শাস্ত্রীয় সঙ্গীত, ধ্রুপদ-ধামার-টপ্পা শেখেন। তার ঠাকুরদা রামচন্দ্র বেহালা বাজাতেন ও বাবা তারকচন্দ্র গান গাইতেন। তবে কেউ পেশাদারি ছিলেন না।
কলকাতায় এসে পড়া বাদ দিয়ে সতীনাথ চিন্ময় লাহিড়ীর কাছে শাস্ত্রীয় সঙ্গীত চর্চা করেন। কর্মজীবনে যোগদান করেন কলকাতার অ্যাকাউন্টেন্স জেনারেল (এজি বেঙ্গল) এ।
১৯৬৮ সালে সতীনাথ সংগীত শিল্পী উৎপলা সেন এর সাথে বিবাহ বন্ধনে আবদ্ধ হন।১৯৯২ সালের ১৩ ডিসেম্বর সতীনাথ মুখোপাধ্যায় কলকাতায় পিজি হাসপাতালে বক্ষ ব্যাধিতে আক্রান্ত হয়ে মৃত্যুবরন করেন।
সূরা আন-নাবা
সূরা আন নাবা‌ (আরবি ভাষায়: النّبا) মুসলমানদের ধর্মীয় গ্রন্থ কুরআনের ৭৮ তম সূরা; এর আয়াত অর্থাৎ বাক্য সংখ্যা ৪০, তবে এতে কোন রূকু তথা অনুচ্ছেদ নেই। সূরা আন নাবা মক্কায় অবতীর্ণ হয়েছে।
এই সূরাটির দ্বিতীয় আয়াতের عَنِ النَبَاِ الْعَظِيمِ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে النَبَاِ (‘নাবা‌’) শব্দটি আছে এটি সেই সূরা।
মায়া সীতা
হিন্দু মহাকাব্য রামায়ণের কিছু সংকলনে মায়া সীতা বা ছায়া সীতা (কাব্যের নায়িকা সীতার প্রতিরূপ) নামে এক কাল্পনিক চরিত্রের অবতারণা করা হয়েছে, যাকে লঙ্কাপতি রাক্ষসরাজ রাবণ আসল সীতার স্থলে হরণ করে নিয়ে গিয়েছিল।
মূল রামায়ণের (বাল্মিকী রামায়ণ, খ্রিস্টপূর্ব চতুর্থ থেকে পঞ্চম শতাব্দী) কাহিনী অনুসারে, রাবণ কর্তৃক অপহৃতা সীতাকে তাঁর স্বামী শ্রীরামচন্দ্র (যিনি অযোধ্যার রাজা দশরথের পুত্র ও ভগবান বিষ্ণুর এক অবতার) উদ্ধার করেন। সীতাকে পুনরায় স্বামীর কাছে ফিরে আসার জন্য সতীত্বের প্রমাণ হিসেবে অগ্নিপরীক্ষা দিতে হয়।
পরবর্তীকালে রামায়ণের কিছু অনুবাদ সংস্করণে (যেমন : কূর্মপুরাণ,মহাভারত, বিষ্ণু পুরাণ প্রভৃতি) উল্লিখিত হয় যে, রাবণ কর্তৃক সীতাহরণের পূর্বে অগ্নিদেব সীতার পবিত্রতা রক্ষার উদ্দেশ্যে মায়া সীতা সৃষ্টি করেন এবং আসল সীতাকে অগ্নির ভিতর গোপনে সুরক্ষিত রাখেন।অগ্নি পরীক্ষার সময়ে মানবী সীতা পুনরায় প্রকাশিত হন। কিছু গ্রন্থের মতে, মায়া সীতা অগ্নিপরীক্ষার মাধ্যমে নষ্ট হয়ে যান; আবার কিছু গ্রন্থ বর্ণনা করে যে, আশীর্বাদ প্রাপ্তির পর তাঁর দ্রৌপদী বা দেবী পদ্মাবতীরূপে পুনর্জন্ম হয়েছিল। কিছু শাস্ত্র অনুসারে, মায়া সীতা পূর্বজন্মে বেদবতী ছিলেন, যাকে রাবণ উৎপীড়ন করার প্রয়াস করেছিল।
দ্বাদশ শতাব্দীতে বৈষ্ণব ভক্তি আন্দোলনের সময়ে (যেমন: তুলসীদাস-এর রামচরিতমানস-এ) "মায়া সীতা" তত্ত্বটি আরও বিস্তারলাভ করে।
স্বামী বিবেকানন্দ (দ্ব্যর্থতা নিরসন)
স্বামী বিবেকানন্দ (১৮৬৩-১৯০২), রামকৃষ্ণ পরমহংসের প্রধান শিষ্য, সন্ন্যাসী, দার্শনিক, লেখক ও সংগীতজ্ঞ।
স্বামী বিবেকানন্দ সম্পর্কে আরও আছে:
সূরা আন-নাযিয়াত
সূরা আন নাযিয়াত‌ (আরবি ভাষায়: النّزعت‎) মুসলমানদের ধর্মীয় গ্রন্থ কুরআনের ৭৯ তম সূরা, এর আয়াত অর্থাৎ বাক্য সংখ্যা ৪৬ এবং রূকু তথা অনুচ্ছেদ সংখ্যা ২। সূরা আন নাযিয়াত মক্কায় অবতীর্ণ হয়েছে।
এই সূরাটির প্রথম শব্দ وَالنَاِزعَاتْ থেকে এই সূরার নামটি গৃহীত হয়েছে; অর্থাৎ, যে সূরাটি وَالنَاِزعَاتْ (‘আন নাযিয়াত‌’) শব্দটি দ্বারা শুরু হয়েছে এটি সেই সূরা।
আল্ফ ভ্যালেন্টাইন
আলফ্রেড লুইস আল্ফ ভ্যালেন্টাইন (; জন্ম: ২৮ এপ্রিল, ১৯৩০ - মৃত্যু: ১১ মে, ২০০৪) জ্যামাইকার কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ১৯৫০ ও ১৯৬০-এর দশকে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার ছিলেন। বামহাতে ধীরগতিতে বোলিংসহ ডানহাতে নিচেরসারির ব্যাটসম্যান ছিলেন আল্ফ ভ্যালেন্টাইন।
১৯৫০ সালে ওয়েস্ট ইন্ডিজ দল ইংল্যান্ড সফর করে। ঐ সফরে বিখ্যাত ‘থ্রী ডব্লিউ’ নামে খ্যাত ক্লাইড ওয়ালকট, এভারটন উইকস ও ফ্রাঙ্ক ওরেলের ন্যায় বিখ্যাত ব্যাটসম্যান থাকা স্বত্ত্বেও দলে দক্ষ বোলারের অভাব ছিল। ঐ দলে ২০ বছর বয়সী আল্ফ ভ্যালেন্টাইন ও ২১ বছরের সনি রামাদিন - এ দু’জন তরুণ স্পিনারকেও অন্তর্ভুক্ত করা হয়। ঘরোয়া প্রথম-শ্রেণীর ক্রিকেটে মাত্র দুই খেলায় অংশ নিয়ে ৯৫ গড়ে দুই উইকেট পেলেও অধিনায়ক জন গডার্ডের সুপারিশক্রমে সফরের জন্য মনোনীত হন তিনি।
সফরের প্রস্তুতিমূলক খেলায় ল্যাঙ্কাশায়ারের বিপক্ষে ৮/২৬ ও ৫/৪১ পান। এরফলে দল ইনিংস ও ২২০ রানের বিশাল ব্যবধানে জয়ী হয়। ৮ জুন, ১৯৫০ তারিখে ইংল্যান্ডের বিপক্ষে তাঁর টেস্ট অভিষেক ঘটে। ইংল্যান্ডের ইনিংসের প্রথম ৮ উইকেটের সবগুলোই তিনি পান। তন্মধ্যে মধ্যাহ্ন বিরতির পূর্বেই পাঁচটি উইকেট শিকার করেন। ঐ ইনিংসে ৮/১০৪ ও খেলায় ১১/২০৪ পান ১০৬ ওভার খরচায়। টেস্ট ক্রিকেটের ইতিহাসে প্রথম বোলার হিসেবে অভিষেকের প্রথম ইনিংসে ৮ উইকেট লাভের কীর্তিগাথা রচনা করেন তিনি। মাত্র তিনবার এ ঘটনা ঘটেছে। তাস্বত্ত্বেও দল পরাজিত হয়। কিন্তু লর্ডসে অনুষ্ঠিত দ্বিতীয় টেস্টে ওয়েস্ট ইন্ডিজ দল ৩২৬ রানে জয়ী হয়ে রেকর্ড গড়ে। দ্বিতীয় ইনিংসে ওয়ালকটের দায়িত্বশীল অপরাজিত ১৬৮* এবং রামাদিনের ১১/১৫২ ও ভ্যালেন্টাইনের ৭/১২৭ লাভের ফলেই এটি সম্ভব হয়েছে। এছাড়াও এ জয়টি ইংল্যান্ডের বিপক্ষে দলের প্রথম জয় ছিল। তৃতীয় ও চতুর্থ টেস্টে জয়ী হয়ে ওয়েস্ট ইন্ডিজ সিরিজ জয় করে। তৃতীয় টেস্টে ৫ ও চতুর্থ টেস্টে ১০ উইকেট নেন তিনি। তৃতীয় টেস্টে ৯২ ওভার বোলিং করে রেকর্ড গড়েন। সিরিজসহ সফরের বাদ-বাকী খেলাগুলোয় কৃতিত্বপূর্ণ ক্রীড়াশৈলী প্রদর্শন করেন তিনি।
১৯৫১-৫২ মৌসুমে অস্ট্রেলিয়া সফরে পাঁচ টেস্টে ২৪ উইকেট তোলেন। এরপর ১৯৫৩ সালে সফরকারী ভারতের বিপক্ষে ৫ টেস্টের সিরিজে ২৮ উইকেট পান। ১৯৫৪ সালে প্রথম ওয়েস্ট ইন্ডিয়ান হিসেবে মাত্র ১৯ টেস্টে শত উইকেট লাভের মাইলফলক স্পর্শ করেন তিনি। কিন্তু পরবর্তী ২০ টেস্টে তিনি মাত্র ৪৬ উইকেট পান ৪০.৬৩ গড়ে। তাস্বত্ত্বেও পরবর্তী বছরগুলোয় কার্যকরী বোলার হিসেবে ওভারপ্রতি ২.০৬ গড়ে রান দিয়েছেন। অভিষেকে নাটকীয়ভাবে উত্থান হলেও ১৯৫৭ সালের ইংল্যান্ড সফরটি তাঁর জন্য ব্যর্থতার ষোলকলায় পূর্ণ ছিল। ১৮ এপ্রিল, ১৯৬২ তারিখে সর্বশেষ টেস্ট খেলেন ভারতের বিপক্ষে।
১৯৫১ সালের শুরুতে ভ্যালেন্টাইনকে উইজডেন কর্তৃক অন্যতম বর্ষসেরা ক্রিকেটার মনোনীত করা হয়। ১৯৫০ সালের সাফল্যের প্রেক্ষিতে তাঁকে এ পুরস্কারে ভূষিত করা হয়। তাঁর সাথে অন্য চারজন হচ্ছেন - ওয়েস্ট ইন্ডিজের সনি রামাদিন, এভারটন উইকস, ফ্রাঙ্ক ওরেল এবং ইংল্যান্ডের গডফ্রে ইভান্স।
খেলোয়াড়ী জীবন থেকে অবসর নেয়ার পর জ্যামাইকার জাতীয় দলকে কোচিং করান।
ব্যক্তিগতভাবে তিনি দুইবার বিবাহ করেন। প্রথম স্ত্রী প্রয়াত ‘গুয়েনডলিনের’ গর্ভে চার কন্যা সন্তান ছিল। দ্বিতীয় স্ত্রী ‘জ্যাকুইলিনের’ সাথে ফ্লোরিডায় চলে যান। ২০০৪ সালে ৭৪ বছর বয়সে ফ্লোরিডার অর্ল্যান্ডোতে তাঁর দেহাবসান ঘটে।
সূরা আবাসা
সূরা আবাসা‌ (আরবি ভাষায়: عبس‎) মুসলমানদের ধর্মীয় গ্রন্থ কুরআনের ৮০ তম সূরা, এর আয়াত অর্থাৎ বাক্য সংখ্যা ৪২; তবে এতে কোন রূকু তথা অনুচ্ছেদ নেই। সূরা আবাসা‌ মক্কায় অবতীর্ণ হয়েছে।
এই সূরাটির প্রথম শব্দ عَبَسَ থেকে এই সূরার নামটি গৃহীত হয়েছে; অর্থাৎ, যে সূরাটি عَبَسَ (‘আবাসা‌’) শব্দটি দ্বারা শুরু হয়েছে এটি সেই সূরা।
(৩৩-৪২)।
শানে নুযূল :
মা আয়েশা ছিদ্দীক্বা (রাযিয়াল্লাহু ‘আনহা) বলেন, অত্র সূরাটি অন্ধ ছাহাবী আব্দুল্লাহ ইবনে উম্মে মাকতূম সম্পর্কে (মক্কায়) নাযিল হয়। তিনি কোন একটি বিষয় জানার জন্য রাসূল (ছাঃ)-এর নিকটে আসেন। ঐ সময় রাসূলুল্লাহ (ছাঃ) জনৈক মুশরিক নেতার সাথে কথা বলছিলেন। এভাবে কথার মধ্যে কথা বলায় (অন্য বর্ণনায় এসেছে, ইবনে উম্মে মাকতূম পীড়াপীড়ি করায়) রাসূল (ছাঃ) বিরক্ত হন এবং তার দিক থেকে মুখ ফিরিয়ে ঐ নেতার প্রতি মনোনিবেশ করেন, যাতে তিনি হেদায়াত প্রাপ্ত হন। তখন অত্র আয়াতসমূহ নাযিল হয়।[1]
উল্লেখ্য যে, আব্দুল্লাহ ইবনে উম্মে মাকতূমের কারণে তিরস্কারমূলক এই স্মরণীয় আয়াতগুলি নাযিল হওয়ায় রাসূলুল্লাহ (ছাঃ) তাকে খুবই সমাদর করতেন।[2] রাসূলুল্লাহ (ছাঃ) যুদ্ধে গমনকালে তাকে প্রায়ই মদীনার প্রশাসকের দায়িত্ব দিয়ে যেতেন। জীবনীকারগণ বলেন, রাসূলুল্লাহ (ছাঃ) বদর, ওহোদ, হামরাউল আসাদ ও বিদায় হজ্জ সহ মোট ১৩ বার মদীনা ত্যাগকালে তাকে মদীনার দায়িত্ব দিয়ে যান।[3] বেলাল তাহাজ্জুদ ও সাহারীর আযান দিতেন এবং তিনি ফজরের আযান দিতেন।[4] মূলতঃ এ সবই ছিল রাসূল (ছাঃ)-এর পক্ষ হ’তে তাকে বিশেষ মর্যাদা দানের ফল। আর এই মর্যাদা দানের কারণ ছিল তার উপলক্ষে সূরার প্রথম আয়াতগুলি নাযিল হওয়া। নিঃসন্দেহে এটি ছিল অত্যন্ত মর্যাদাপূর্ণ বিষয়। যতদিন দুনিয়া থাকবে ও কুরআনের পাঠক থাকবে, ততদিন মানুষ অন্ধ ছাহাবী আব্দুল্লাহ ইবনে উম্মে মাকতূমের নাম স্মরণ করবে। এই সৌভাগ্য হযরত আবুবকর (তওবা ৯/৪০), আয়েশা (নূর ২৪/১১-২৬) ও যায়েদ বিন হারেছাহ (আহযাব ৩৩/৩৭) ব্যতীত আর কারো হয়নি।
পুঞ্চিনেল্লো
পুঞ্চিনেল্লো (বৈজ্ঞানিক নাম: "Zemeros flegyas (Frushstorfer)") এক প্রজাতির ছোট আকারের প্রজাপতি যার শরীর ও ডানা লালচে খয়েরি রঙের। এরা 'রিওডিনিডি' পরিবারের সদস্য।
ভারতে প্রাপ্ত পুঞ্চিনেল্লোর এর উপপ্রজাতি হল- 
পুঞ্চিনেল্লোর প্রসারিত অবস্থায় ডানার আকার ৩৫-৪০মিলিমিটার দৈর্ঘ্যের হয়।
সাধারণত এই জাতীয় প্রজাপতিটি হিমালয়ে প্রচুর পরিমানে দেখা যায়। এছাড়া নেপাল (৭৫০০ ফুট অবধি), মুসৌরি থেকে আসাম, সিকিম (৬৬০০ ফুট অবধি) এবং মায়নামার ও হংকং-এ-ও দেখা যায়।
এই প্রজাপতির নীচের পিঠ, অপরের পিঠের তুলনায় হাঙ্কা লালছে খয়েরী রঙের হয়। দু'পিঠেই অসংখ্য সাদা সাদা ছোট ফুটকি দেখা যায়। ওপর পিঠে লালচে খয়েরি রঙের সাথে একটা বেগুনি ভাব লক্ষ্য করা যায়। নিম্ন হিমালয় অঞ্চলে এদের দেখা মেলে। এরা একটানা অনেকক্ষণ ফুলের ওপর বসে মধু পান করে।
এই শূককীট ও তাদের সমগোত্রীয় কিছু গাছের পাতা যেমন ("Maesa chisia", "Maesa montana", "Maesa indica"). রসালো অংশ আহার করে।
রেবতীচরণ নাগ
রেবতীচরণ নাগ () (? - ১৯১৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
রেবতীচরনের বাড়ি ছিল ত্রিপুরার উপালতায়। কুমিল্লা জেলা স্কুল থেকে প্রথম বিভাগে ম্যাট্রিক পাশ করেন ১৯১৫ সালে। ভাগলপুর কলেজে ভর্তি হন। এই সময়ে গৃহ শিক্ষকতা ও কাশিমবাজার রাজার বৃত্তি নিয়ে লেখাপড়া চালাতেন।
ঢাকা অনুশীলন সমিতির সভ্য ছিলেন। ১৯১৬ সালে ভাগলপুরকে কেন্দ্র করে বিহারে বৈপ্লবিক কাজের উদ্দেশ্যে স্কুল কলেজের কিছু ছাত্র নিয়ে তিনি অনুশীলন সমিতি স্থাপন করেন। ক্রমে অন্যান্য শহরেও সমিতির শাখা স্থাপিত হয়। বাংলা দেশের পলাতক বিপ্লবীদের জন্য একটি গোপন আশ্রয়স্থলও সংগ্রহ করেন। ১৮ অক্টোবর, ১৯১৬ তারিখে গ্রেপ্তার এড়াতে পালিয়ে যান। পলাতক অবস্থায় মৃত্যু। মৃত্যুর কারণ অজ্ঞাত।
সূরা আত-তাকভীর
সূরা আত-তাকভীর‌ (আরবি ভাষায়: عبس‎) মুসলমানদের ধর্মীয় গ্রন্থ কুরআনের ৮১ তম সূরা, এর আয়াত অর্থাৎ বাক্য সংখ্যা ২৯; তবে এতে কোন রূকু তথা অনুচ্ছেদ নেই। সূরা আত-তাকভীর‌ মক্কায় অবতীর্ণ হয়েছে।
এই সূরাটির প্রথম আয়াতের كُوِرَتْ বাক্যাংশ থেকে এই সূরার নামটি গৃহীত হয়েছে। 'তাকভীর' (تَكْوِيْر) হচ্ছে মূল শব্দ; এর অতীতকাল হিসাবে ব্যবহৃত্ হয় 'কুওভিরাত' (كُوِرَتْ) শব্দটি, যার অর্থ গুটিয়ে ফেলা।
মহেশচন্দ্র বড়ুয়া
মহেশচন্দ্র বড়ুয়া () (১৯০৮ - জানুয়ারি, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯২১ সালে অসহযোগ আন্দোলনে এবং ১৯৩০ সালে আইন অমান্য আন্দোলনে অংশগ্রহণ করেন। গুপ্ত বিপ্লবী দলের সভ্য ছিলেন। ১৯৩৩ সালে বাথুয়া রাজনৈতিক ডাকাতির মামলায় যাবজ্জীবন কারাদণ্ডিত হয়ে আন্দামান সেলুলার জেলে প্রেরিত হন। ১৯৩৬ সালে তাঁকে রাজশাহী জেলে স্থানান্তরিত করা হয়। সেখানেই মারা যান।
মহেশচন্দ্র বড়ুয়ার জন্ম বাংলাদেশের চট্টগ্রাম জেলার সাতগড়িয়াতে। তাঁর পিতার নাম গৌরকিশোর বড়ুয়া।
সিলোনীয়া হাই স্কুল
সিলোনীয়া হাই স্কুল ফেনীর প্রাচীনতম বিদ্যালয় গুলোর মধ্যে অন্যতম। সিলোনীয়া হাই স্কুল ১৯৭৪ সালে প্রথমে 'মিডল ইংলিশ স্কুল' নামে বর্তমান ফেনী জেলার দাগনভূঁঞার সিলোনীয়ায় প্রতিষ্ঠিত হয়।
বিদ্যালয়টিতে রয়েছে দ্বিতল প্রশাসন ভবন, দ্বিতল একাডেমিক ভবন, বিজ্ঞান ভবন, ছাত্রীদের মসজিদ ও একটি পাঠাগার।
সকল সরকারি বেসরকারি পরীক্ষা, রাষ্ট্রীয় ও জাতীয় অনুষ্ঠানাদি, উপজেলা স্কাউটস্ কর্মকান্ড, খেলাধুলাও অন্যান্য প্রতিযোগিতা এ স্কুল ক্যাম্পাসেই অনুষ্ঠিত হয়।বিদ্যালয়টি জুনিয়র বৃত্তি ও এস এস সি পরীক্ষায় ফেনী জেলার মধ্যে কৃতিত্বের সাক্ষর রেখে চলেছে। পুরুষ ১৭ জন ও মহিলা ৫ জন নিয়ে বর্তমানে শিক্ষকের সংখ্যা মোট ২২ জন। ছাত্র ৮৩৮, ছাত্রী ২২৬ জন নিয়ে মোট ছাত্রছাত্রীর সংখ্যা ১০৬৪ জন। শ্রেণিপ্রতি ৩৫ জন ছাত্রী ভর্তির বাধ্যবাধকতা রয়েছে।
সিলোনীয়া হাই স্কুল কুমিল্লা শিক্ষা বোর্ডের অধীনে মাধ্যমিক শাখা শিক্ষা কার্যক্ৰম পরিচালিত হয়। এই স্কুলে বিজ্ঞান, মানবিক ও বানিজ্য বিভাগ চালু রয়েছে।
অনুরূপচন্দ্র সেন
অনুরূপচন্দ্র সেন () (১৮৯৮ - ৪ এপ্রিল, ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
মাস্টারদা সূর্য সেন ও তিনি দুজনেই চট্টগামের নোয়াপাড়ার বাসিন্দা ছিলেন। তারা ছিলেন পরস্পরের সমবয়েসী বন্ধু। বুড়ুল হাইস্কুলে শিক্ষকতাকালীন নানা সামাজিক কাজে নিজেকে ও ছাত্রদের জড়িয়ে রাখতেন। ছাত্র ছাত্রীরা তার উৎসাহে হাতে লেখা জাতীয়তাবাদী 'সাধনা' পত্রিকা বের করে। অস্ত্র প্রশিক্ষন, লাঠি খেলা, দেহচর্চা ইত্যাদির গোপন আখড়া গড়ে তুলে স্থানীয় ছাত্র-যুবদের কাছে তিনি হয়ে উঠেছিলেন এক অনুকরণীয় ব্যক্তিত্ব।
১৯১৮ সনে যে পাঁচজনকে নিয়ে চট্টগ্রাম বিপ্লবী দলের কেন্দ্র গঠিত হয় তিনি তাঁর অন্যতম ছিলেন। যদিও তিনি অন্তরালেই থেকে গেছেন ভারতের বৈপ্লবিক আন্দোলনের ইতিহাসে। অপর চারজন হচ্ছেন সূর্য সেন, নগেন সেন (জুলু), অম্বিকা চক্রবর্তী ও চারু বিকাশ দত্ত। চট্টগ্রাম বিপ্লবীদের গোপন সংবিধান তাঁরই রচিত। প্রথমে অসহযোগ আন্দোলনে অংশগ্রহণ করে কারাবরণ করেন। ১৯২২ সালে দলের নির্দেশে চব্বিশ পরগনা জেলার বুড়ুল হাই স্কুলে শিক্ষকতার কাজ নিয়ে এসে সেখানে সমাজসংস্কারমূলক কাজের সঙ্গে সঙ্গে বিপ্লবীদের এক ঘাঁটি তৈরি করেন। দক্ষিণেশ্বর বোমা মামলায় ১৯ ডিসেম্বর ১৯২৬ তারিখে গ্রেপ্তার হন বুড়ুল থেকেই। ময়নাগুড়িতে অন্তরীণ থাকাকালে অসুস্থ হয়ে পড়েন। পরে কাশীতে পাঠানো হয়। সেখানে অন্তরীণ থাকা অবস্থায় শ্রীরামকৃষ্ণ অনাথ আশ্রমে মারা যান।
অনুরূপচন্দ্র সেন এম.এ. ক্লাসের ছাত্র থাকাকালে বিপ্লবী দলের সভ্য হন।
সান্ত্বনা গুহ
সান্ত্বনা গুহ () (৪ ডিসেম্বর, ১৯১০ - ১৯ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তাঁর রচিত রাজনীতি, অর্থনীতি ও জীবনী বিষয়ক রচনাসমূহ ঐ সময়ের বিখ্যাত দৈনিকপত্র ও সাময়িক পত্রিকায় প্রকাশিত হতো। তাঁর "অগ্নিমন্ত্রে নারী" এবং অন্যান্য কয়েকটি গ্রন্থ সরকার বাজেয়াপ্ত করে। ১৯৩১ সালের এপ্রিল মাসে তিনি কলকাতায় গ্রেপ্তার হন। ১৯৩২ সালে হিজলি বন্দি শিবিরে থাকাকালে ২১ দিন অনশন করেন। ঐ সময় তাঁকে রাজশাহী জেলে সরিয়ে আনা হয়। জেলের মধ্যে অত্যাচারের ফলে তিনি মারা যান।
সান্ত্বনা গুহের জন্ম আসামের ধূপগুড়িতে। শান্তিনিকেতনে শিক্ষাগ্রহণ করেন। প্রবেশিকা পরীক্ষায় উত্তীর্ণ হয়ে ছাত্রাবস্থায় সাহিত্যে মন দেন। রাজনীতিতেও সমান উৎসাহ ছিলো।
ইউটিসি−০৫:০০
ইউটিসি−০৫:০০ হল একটি সময় অঞ্চল, যা ইউটিসি থেকে ৫ ঘণ্টা পিছিয়ে।
উত্তর আমেরিকায়, পূর্বাঞ্চলীয় সময় অঞ্চলে মান সময় হিসাবে পালিত হয় এবং কেন্দ্রীয় সময় অঞ্চলে বাকি আট মাসে এটি মানা হয়। পশ্চিম ক্যারিবীয় অঞ্চলে সারা বছর এই সময় মান হয়।
পারুলবালা মুখোপাধ্যায়
পারুলবালা মুখোপাধ্যায় () (? - ১৪ অক্টোবর, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। ১৯৩০ সনে সত্যাগ্রহ আন্দোলনের সময় কংগ্রেসের কাজে যোগ দেন। হাওড়ায় নারী সত্যাগ্রহী সমিতি স্থাপিত হলে যুগ্ম-সম্পাদিকা হিসেবে বাড়ি বাড়ি ঘুরে স্বদেশী প্রচার করতেন। ১৯৩২ সালে সত্যাগ্রহী দল পরিচালনাকালে গ্রেপ্তার হন এবং তিন মাস কারাদণ্ড ভোগ করেন। স্বদেশী প্রচারের জন্য তাঁকে পরেও কারাবরণ করতে হয়। তাঁর স্বামীর নাম প্রভাসচন্দ্র মুখোপাধ্যায়।
সূরা আল-ইনফিতার
সূরা আল-ইনফিতার‌ (আরবি ভাষায়: الانفطار‎) মুসলমানদের ধর্মীয় গ্রন্থ কুরআনের ৮২ তম সূরা, এর আয়াত অর্থাৎ বাক্য সংখ্যা ১৯; তবে এতে কোন রূকু তথা অনুচ্ছেদ নেই। সূরা আল-ইনফিতার‌ মক্কায় অবতীর্ণ হয়েছে।
এই সূরাটির প্রথম আয়াতের اِ نْفَطَرَتْ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে نفطار (‘ইনফিতার‌’) শব্দটি রয়েছে এটি সেই সূরা।
এই সূরা আর সূরা আত্‌ তাকভীর এর বিষয়বস্তুর মধ্যে গভীর ভাবে মিল খূঁজে পাওয়া যায়।
এ থেকে বোঝা যায়, এই সূরা দুটি প্রায় একই সময়ে নাযিল হয়েছে...। 
সুতরাং এটি মক্কা মু'আয্‌যামার প্রথম যুগের নাযিল হওয়া সূরাগূলোর অন্তরভূক্ত।
এর বিষয়বস্তু হচ্ছে আখিরাত। মুসনাদে আহমাদ, তিরমিযী, ইবনুল মন্‌যার,তাবারানী হাকিম ও ইবনে মারদুইয়ায়, হযরত আব্দুল্লাহ ইবনে উমর (রা) এর একটি বর্ণনা উদ্ধৃত হয়েছে।
তাতে রসূলুল্লাহ (সঃ) বলেছেনঃ 
"যে ব্যক্তি কিয়ামতের দিনটি নিজের চোখে দেখতে চায়, সে যেন সূরা তাকভীর, সূরা ইনফিতার ও সূরা ইনশিকাক পড়ে নেয়।"
সুরেন্দ্রনাথ ঠাকুর
সুরেন্দ্রনাথ ঠাকুর () (২৬ জুলাই, ১৮৭২ - ৩ মে, ১৯৪০) ছিলেন ঠাকুর পরিবারের সদস্য সত্যেন্দ্রনাথ ঠাকুরের সন্তান। ১৯০২ সালে ব্যারিস্টার পি. মিত্রের সভাপতিত্বে বৈপ্লবিক অনুশীলন সমিতি নামে যে গোপন সমিতি গড়ে উঠে তিনি ছিলেন তাঁর সক্রিয় সদস্য এবং কোষাধ্যক্ষ।
সন্তোষচন্দ্র গঙ্গোপাধ্যায়
সন্তোষচন্দ্র গঙ্গোপাধ্যায় () (? - ১৭ অক্টোবর, ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ব্রিটিশ শাসনের বিরুদ্ধে বিপ্লবী কার্যকলাপে অংশগ্রহণ করায় বিনা বিচারে রাজস্থানের দেউলি বন্দীশিবিরে তাঁকে আটক রাখা হয়। সেখানকার নির্মম ব্যবহারে তিনি গলায় ফাঁসি দিয়ে আত্মহত্যা করেন। সন্তোষচন্দ্র গঙ্গোপাধ্যায়ের জন্ম বিক্রমপুরের বজ্রযোগিনী গ্রামে।
ওমান জাতীয় ক্রিকেট দল
ওমান ক্রিকেট দল জাতীয় ক্রিকেট দল হিসেবে আন্তর্জাতিক ক্রিকেট অঙ্গনে ওমানের প্রতিনিধিত্ব করছে। দলটি ওমান ক্রিকেট বোর্ড কর্তৃক পরিচালিত হচ্ছে। ২০০০ সালে আন্তর্জাতিক ক্রিকেট কাউন্সিলের অনুমোদনলাভকারী দলের মর্যাদা পায়। এরপর ২০১৪ সালে সহযোগী সদস্যের মর্যাদা লাভ করে। জাতীয় দলটি লিস্ট-এ ও টুয়েন্টি২০ পর্যায়ে খেলে থাকে।
দলটি এশিয়ান ক্রিকেট কাউন্সিলের পরিচালনায় টেস্ট মর্যাদাবিহীন দলগুলোর অংশগ্রহণে অনুষ্ঠিত প্রতিযোগিতায় অংশগ্রহণ করে আসছে। দলটি দুইবার এসিসি টুয়েন্টি২০ কাপে শিরোপা জয়লাভে সক্ষমতা দেখিয়েছে। বড় ধরনের প্রতিযোগিতা হিসেবে ২০০২ সালে এসিসি ট্রফিতে প্রথমবারের মতো অংশগ্রহণ করে। ঐ প্রতিযোগিতায় দলটি কেবলমাত্র কাতারের বিপক্ষে জয় পায় ও প্রথম রাউন্ডেই বিদায় নেয়। কিন্ত ২০০৪ সালে তারা ফাইনালে পৌঁছে ও সংযুক্ত আরব আমিরাতের কাছে হেরে রানার-আপ হয়। এরফলে তারা ২০০৪ সালের আইসিসি ট্রফিতে খেলার যোগ্যতা লাভ করে। এছাড়াও এ ফলাফলে ২০০৬ সালের এশিয়া কাপেও তারা খেলার যোগ্যতা অর্জন করে। ২০০৪ সালের শেষদিকে বাহরাইনের সাথে টাই করে তারা মিডল ইস্ট কাপের শিরোপা লাভে সক্ষমতা দেখায়। এছাড়াও দলটি মালয়েশিয়ায় অনুষ্ঠিত ২০১৪ সালের এসিসি প্রিমিয়ার লীগে অংশগ্রহণ করে। ২০০৫ সালে আইসিসি’র অনুমোদনলাভকারী সদস্য হবার পর আইসিসি ট্রফিতে প্রতিযোগিতা করে। নেপালে অনুষ্ঠিত ২০১১ সালের এসিসি টুয়েন্টি২০ কাপে অংশগ্রহণ করে। ২০১৩ সালে বিশ্ব ক্রিকেট লীগের তৃতীয় বিভাগে খেলে।
অধিকাংশ খেলোয়াড়ই ভারত ও পাকিস্তান থেকে অভিবাসিত ব্যক্তি। ২০১০ সালের হিসেব অনুযায়ী জাতীয় পর্যায়ের লীগে ৭৮০জন খেলোয়াড়ের মধ্যে মাত্র ১০০জন ওমানী নাগরিক যা প্রায় ১৩%। এরফলে ক্রিকেটের বিস্তারকল্পে ক্লাব দল ও জাতীয় দলে কোটা প্রথার প্রচলন ঘটানো হয়েছে।
জুলাই, ২০১৫ সালে নামিবিয়ার বিপক্ষে জয়ের ফলে ওমান দল টুয়েন্টি২০ আন্তর্জাতিকের মর্যাদা পায়। পাশাপাশি ২০১৬ সালে ভারতে অনুষ্ঠিতব্য আইসিসি বিশ্ব টুয়েন্টি২০ প্রতিযোগিতায় অংশগ্রহণের যোগ্যতা লাভ করে। ২০১৯ সাল পর্যন্ত আগামী চার বছর তারা নেপালকে হঁটিয়ে টুয়েন্টি২০ আন্তর্জাতিকের মর্যাদা পায়।
বিদ্যাময়ী সরকারী বালিকা উচ্চ বিদ্যালয়
বিদ্যাময়ী সরকারী বালিকা উচ্চ বিদ্যালয় হচ্ছে বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ভারতীয় উপমহাদেশে নারী শিক্ষার উন্নয়নে যে কয়টি বিদ্যালয় অগ্রনী ভুমিকা পালন করেছে, বিদ্যাময়ী সরকারি বালিকা উচ্চ বিদ্যালয় তার মধ্যে অন্যতম। ব্রিটিশ স্থাপত্য রীতিতে ১৮৭৩ খ্রিস্টাব্দে স্থাপিত নয়নাভিরাম দোতলা লাল ভবনটি প্রাচীন ঐতিহ্যের আভিজাত্য নিয়ে এখনও দেশের অন্যতম শ্রেষ্ঠ বিদ্যাপীঠ হিসেবে সুপরিচিত। বিদ্যালয়টি ময়মনসিংহ শহরের প্রাণকেন্দ্রে অবস্থিত।
বিদ্যাময়ী সরকারী বালিকা উচ্চ বিদ্যালয় ১৮৭৩ সালে আলেকজান্ডার উচ্চ ইংরেজী বিদ্যালয় নামে নারী শিক্ষা প্রসারে ময়মনসিংহ শহরের কেন্দ্রস্থলে স্থাপিত হয়। মুক্তাগাছা, গৌরীপুর এবং কৃষ্ণনগরের জমিদারগণের উদার অর্থানুকূল্যে পরবর্তী সময়ে বিদ্যালয়টির নবরূপায়ন ঘটে। এদের মধ্যে মুক্তাগাছার জমিদার রাজা জগৎকিশোর আচার্য চৌধুরীর বিপুল অর্থদানে এবং ঐকান্তিক প্রচেষ্টায় বিদ্যালয়টির সম্পূর্ণ নতুন পটভূমি রচিত হয়। তাঁর পূণ্যময়ী জননী বিদ্যাময়ী দেবীর নামে আলেকজান্ডার বিদ্যালয়টি বিদ্যাময়ী নাম ধারণ করে এখন সেই থেকে স্বমহিমায় বিরাজমান।
স্থাপনের সুদীর্ঘ একষট্টি বছর পর বিদ্যালয়টি জাতীয়করণ হয় ১৯১২ খ্রিস্টাব্দে। বিদ্যালয়ের প্রাথমিক পর্বে প্রধান শিক্ষকের দায়িত্বে ছিলেন নবকুমার সমাদ্দার। বিদ্যালয়টি বিদ্যাময়ী নামকরণ করার সময় দায়িত্বে ছিলেন শ্রীমতী ঘোষ।
বিদ্যালয়ের লোহার প্রবেশদ্বারটি পেরোলেই চোখ এড়াবেনা পাকা গোল চত্বর দ্বারা ঘেরা বিশাল রাধাচূড়া বৃক্ষ ও বামপাশের পাকাঘাট নির্মিত বিশাল পুকুর। ১৯১২ সালে এখানে একটি দ্বিতল ছাত্রীনিবাস নির্মিত হয়।
১৯২৬ সালে বিশ্বকবি রবীন্দ্রনাথ ঠাকুরের পদধূলিতে ধন্য হয় বিদ্যালয়টি। তখন মিস ভেরুলকার নামে একজন বিদেশী এ বিদ্যালয়টির প্রধান ছিলেন। বিদ্যালয়টি ৩.৫৩২১ একর জমির উপর প্রতিষ্ঠিত।
১৯৯১ সাল থেকে বিদ্যালয়টিতে ডাবল শিফট চালু হলে প্রধান শিক্ষিক, সহকারী প্রধান শিক্ষকাসহ শিক্ষক-শিক্ষিকার সংখ্যা দাঁড়ায় ৫৩ জন। প্রভাতী শাখা আরম্ভ হয় সকাল ৭.০০ মিনিটে এবং শেষ হয় ১২.০০ মিনিটে। দিবাভাগীয় শাখার কার্যক্রম শুরু হয় দুপুর ১২.১৫ মিনিটে এবং শেষ হয় বিকেল ৫.২৫ মিনিটে।
দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
ইসলাম ধর্মে দাসত্ব
দাসত্ব অর্থ হল কোনো মানুষকে জোর পূর্বক শ্রম দিতে বাধ্য করা। সাধারণত দাসকে তাঁর মনিবের অস্থাবর সম্পত্তি হিসেবে গণ্য করা হয়। এক্ষেত্রে কাউকে তাঁর ইচ্ছার পরিবর্তেও দাস করা যেতে পারে। এটি হতে পারে তাঁর আটক, জন্ম, ক্রয় করা সময় থেকে। স্থান বা মালিককে ত্যাগ করা, কাজ না করার বা শ্রমের মজুরি পাবার অধিকার দাসদের নেই। 
ইসলাম ধর্মে দাসত্বের অস্তিত্ব রয়েছে। মুসলমানদের ধর্মগ্রন্থ কোরআনের সূরা নাহলএ দাসদের সম্পর্কে বলা হয়েছে, 
ইসলাম ধর্ম দাসত্বের বাস্তবতাকে সরাসরি অস্বীকার না করে, এর অস্তিত্বকে স্বীকারের মাধ্যমে দাস-দাসীদের তাঁদের প্রাপ্য মানুষের অধিকার প্রদানে উৎসাহ দেয়। এবং তা মানুষকে দাসত্বের শৃঙ্খল থেকে মুক্ত করাকে উত্তম কাজ বলে মনে করে। এ সম্পর্কে বলা হয়েছে,
দ্রঃ এ সংক্রান্ত আরও হাদিস সমূহ হল সহীহ বোখারী ২৩৭৬, ২৩৫৩, ২৩৫৪, ২৩৫২
তাছাড়া সহীহ মুসলিম এর হাদিসে বলা হয়েছে,
ইসলাম মূলত অধিকার ভূক্ত অসহায় মানুষদের দাস-দাসী হিসেবে বিবেচনা করতে বাধা প্রদান করে। ইসলাম মনে করে, তাঁদের পরিচয় হবে পোষ্য। সেটা পোষ্য ভাই, পোষ্য সন্তান ইত্যাদি হতে পারে। এ সম্পর্কে সহীহ বুখারীর হাদিসে বলা হয়েছে,
আর যদি দাস-দাসীর সাথে খারাপ আচরণ করা হয়, তাহলে ইসলাম নির্দেশ প্রদান করে যে, কাফফারা স্বরুপ উক্ত দাস বা দাসীকে মুক্ত করে দিতে হবে। এ সম্পর্কে সহীহ মুসলিম এর হাদিসে বলা হয়েছে,
প্যান্ট বর্জন
প্যান্ট বর্জন ( নিম্নাঙ্গ অনাবরণ বা পাজামা বর্জন নামেও পরিচিত) হল প্যান্ট বা পাজামা (trousers) পরিধান না করে শরীরের নিম্নভাগকে অনাবৃত করে রাখার ব্যবস্থা। "সিডনি প্রভাতী প্রচারক" এ ( "The Sydney Morning Herald") রচেল্ ওয়েলস্ প্যান্ট বর্জনকে (pantlessness) ২০১০ সালের একটি অন্যতম হালফ্যাশন বলে ঘোষনা করেন।
এই ধরনের অবস্থাতে বহিরাবরণ হিসাবে নিম্নাঙ্গের অন্তর্বাস(underwear as outerwear) ব্যবহৃত হয়, যাতে জননাঙ্গকে ঢেকে রাখা যায়
। কানাডীয় লেখক ও সাংবাদিক ক্যাটরিনা অনস্ট্যাড এর সমালোচনা করে বলেন,
প্যান্ট বর্জিত ভূতল রেল ভ্রমণ ২০০২ সালে নিউ ইয়র্ক শহরে সাতজন আরোহীকে নিয়ে শুরু হয়।২০০৬ সালে দেড়শোজন অংশ নেয় এই ইভেন্টে।ঐ সময় আটজন লোককে অশালীন আচরণের জন্য কয়েদ করা হলেও পরে ছেড়ে দেওয়া হয়।
অস্টিনে টেক্সাস বিশ্ববিদ্যালয়ের
( the University of Texas) ক্যাম্পাসে একটি ক্লাবের (Knighthood of Buh) সদস্যরা শিক্ষাবর্ষ শেষের চমক হিসাবে মে মাসের প্রথম শুক্রবারে প্যান্ট বা পাজামা বর্জনের ভাবনাচিন্তা করেছিল। ২০০০ সালে এই প্রচেষ্টা পূর্ণতা পায়।
. এই অনুষ্ঠান ধীরে ধীরে কানাডা, সুইডেন, অস্ট্রেলিয়া, ফিনল্যান্ড ও যুক্তরাজ্যের অনেক দেশের নজর কেড়েছে।
হারশালি মালহোত্রা
হারশালি মালহোত্রা (ইংরেজি: Harshaali Malhotra, হিন্দি: हर्षाली मल्होत्रा; জন্ম: ৬ মার্চ, ২০০৮) একজন ভারতীয় শিশু অভিনেত্রী। তিনি মুম্বাইয়ে জন্মগ্রহণ করেন এবং বর্তমানে সেভেন স্কয়ার একাডেমীতে পড়াশোনা করেন।
তিনি সালমান খান, কারিনা কাপুর ও নওয়াজুদ্দীন সিদ্দিকী অভিনীত, কবির খানের "বজরঙ্গি ভাইজান" (২০১৫) সিনেমায় একটি নেতৃস্থানীয় চরিত্রে অভিনয়ের সঙ্গে চলচ্চিত্রে আত্মপ্রকাশ করেন। তিনি ভারতে হারিয়ে গেছেন, এবং একজন ভারতীয় ধর্মপ্রাণ ব্রাহ্মণ (সালমান খান অভিনয় করেছিলেন) পবন কুমার চতুর্বেদীর সাহায্যে স্বদেশে ফেরেন। শাহিদা (মুন্নি), পাকিস্তানের মুসলিম মেয়ে ভূমিকায় অভিনয় করেছিলেন তিনি। ফিল্ম এর অডিশনের জন্য হাজির করা ৫,০০০ মেয়ের মধ্য নির্বাচিত, এবং সমালোচকদের কাছে তার অভিনয়ের জন্য বিশেষ প্রশংসিত ছিল।
তিনি ধারাবাহিক নাটকে অভিনয় করেছেন যেমন "কবুল হ্যায়" (২০১৪), "লট আও তৃষা" (২০১৪) এবং এইচডিএফসি ব্যাংক এবং হরলিক্স এর বিজ্ঞাপনে কাজ করেছেন।
পশ্চিমবঙ্গের পাহাড় এবং পর্বতের তালিকা
এই পাতাটিতে ভারতএর পশ্চিমবঙ্গ রাজ্যের অন্তর্গত যে সকল পাহাড় এবং পর্বতশ্রেনী আছে তাদের নাম,অবস্থান, উচ্চতা নথিভুক্ত করা হল। সাধারণত সমুদ্রপৃষ্ঠের গড় উচ্চতা AMSL ১০০০ মিটারের বেশি হলে তাকে "পর্বত" বলে চিহ্নিত করা হয়। সান্দাকফু হল শিংগালীলা রেঞ্জের উচ্চতম চূড়া এবং পশ্চিমবঙ্গ রাজ্যের উচ্চতম অঞ্চল
দুধকোশী
দুধকোশী (दुधकोशी नदी, "Milk-Koshi River") পূর্ব নেপাল এর একটি নদী।
কোশী অথবা সপ্তকোশী পুর্ব নেপালে নির্গত হয়। এই নদীটি সপ্ত-কোশী নামে পরিচিত কারণ পুর্ব-নেপালে সাতটি নদী মিলে এই নদী তৈরী হয়। কোশী নদী প্রণালী গঠনে যে মুখ্য নদীগুলি আছে তারা হল সানকোশী,ইন্দ্রাবতী নদী ,ভোতেকোশী,দুধকোশী,অরুণ নদী,বরুণ নদী এবং তামুর নদী । দুধকোশী নদী এভারেস্ট শৃঙ্গের(৮৮৪৮মি) উচ্চ স্থান থেকে উৎপত্তি হয় এবং শৃঙ্গের তুষার ও হিমবাহ গলে নদীর জলপ্রবাহে গুরুত্বপুর্ণ যোগদান করে,বিশেষত শুষ্ক ঋতুতে 
পাহার থেকে নির্গত হওয়ার জন্য মিলিত নদীটি ছত্র গিরিসঙ্কট এর মধ্যে দিয়ে দক্ষিণ দিকে বইতে থাকে।
নদীটি পৃথিবীর উচ্চতম শৃঙ্গ এভারেস্টের বিশাল পর্বতপ্রাচীর থেকে নির্গত হয়। গোকিও লেকসমূহর পূর্ব থেকে শুরু হয়ে দক্ষিণে নামচে বাজার অভিমুখে যায় , দক্ষিণ দিকে যেতে যেতে সাগরমাথা জাতীয় উদ্যান হয়ে পশ্চিমে লুকলা পার করে। সুরকের দক্ষিণ-পশ্চিমে লামডিং খোলা দুধকোশীতে মিলিত হয়। এই মিলিত ধারা দক্ষিণ দিকে বয়ে চলে এবং হরকপুর এ গিয়ে সানকোশী নদীর সঙ্গে মিলিত হয়।
নদী অসম্ভব খরস্রোতা এবং সাধারণতভাবে water sports এর জন্য ব্যবহার হুয় না। ১৯৭৬ সালে প্রথমবার মাইক জোন্স (ক্যানুইন চালক) মাইক জোন্স এর নেতৃত্বে একটি ব্রিটিশ অভিযান হয়।
.এইচকে
.এইছকে হংকং এর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯০ থেকে ২০০২ সাল পর্যন্ত জয়েন্ট বিশ্ববিদ্যালয় কম্পিউটার সেন্টার কর্তৃক এট পরিচালিত হয়ে আসছে।
আয়ু অনুযায়ী রাষ্ট্রসমূহের তালিকা
এটা জন্মের সময়ে আয়ু অণুযায়ী রাষ্ট্রসমূহের তালিকার সংগ্রহ।
ভবিষ্যতে প্রত্যেক বছর বয়সে মৃত্যু হারকে স্থির ধরে নিলে কোনও নির্দিষ্ট রাষ্ট্রে জন্ম নেয়া কোন ব্যক্তি গাড়ে যত বছর বাঁচে তাকে আয়ু বলা হয়। এখানে পুরুষ এবং মহিলাদের আয়ু পৃথকভাবে এবং একত্রেও উল্লেখ করা হয়েছে। বেশ কিছু অসার্বভৌম রাষ্ট্রকেও তালিকাবদ্ধ করা হয়েছে।
এই পরিসংখ্যান থেকে তালিকাবদ্ধ রাষ্ট্রসমূহের স্বাস্থ্যপরিসেবার উৎকর্ষ ছাড়াও তাৎক্ষনিক যুদ্ধ, মেদবহুলতা এবং এইস আই ভি সংক্রমণের একটা প্রতিচ্ছবি পাওয়া যায়।
জাতিসঙ্ঘের বিশ্ব জনসংখ্যা সম্ভাবনা, ২০১২ সংস্করণ অণুযায়ী ২০১০–২০১৩ সময়কালের মধ্যে পৃথিবীব্যাপী জন্মের সময়ে গড় আয়ু ছিল ৭১.০ বছর (পুরুষের ক্ষেত্রে ৬৮.৫ বছর এবং মহিলাদের ক্ষেত্রে ৭৩.৫ বছর) অথবা, "দ্য ওয়ার্ল্ড ফ্যাক্টবুক" অণুযায়ী ২০০৯ সালে পৃথিবীব্যাপী জন্মের সময়ে গড় আয়ু ছিল ৭০.৭ বছর (পুরুষের ক্ষেত্রে ৬৮.২ এবং মহিলাদের ক্ষেত্রে ৭৩.২ বছর)। বিশ্ব স্বাস্থ্য সংস্থা (হু) অণুযায়ী, সমস্ত রাষ্ট্রসমূহে মহিলাদের গড় আয়ু পুরুষদের গড় আয়ু অপেক্ষা বেশি।
হু অণুযায়ী যে রাষ্ট্রসমূহের সামগ্রিক আয়ু সর্বনিম্ন সেগুলো হল সিয়েরা লিওন, কেন্দ্রীয় আফ্রিকান প্রজাতন্ত্র, গণতান্ত্রিক কঙ্গো প্রজাতন্ত্র, গিনি-বিসাউ, লেসোথো, সোমালিয়া, সোয়াজিল্যান্ড, অ্যাঙ্গোলা, চাদ, মালি, বুরুন্ডি, ক্যামেরুন এবং মোজাম্বিক। ঐ রাষ্ট্রসমূহের মধ্যে কেবলমাত্র লেসোথো, সোয়াজিল্যান্ড এবং মোজাম্বিক এর ২০১১ সালে ১৫–৪৯ বয়সমণ্ডলীর মধ্যে এইস আই ভি প্রাদুর্ভাব হার ১০ শতাংশের অধিক।
২০১৫ সালে প্রকাশিত ডাটা।
ইউনাইটেড নেসান্স ডিপার্টমেন্ট অব ইকনমিক অ্যান্ড সোশাল অ্যাফেয়ার্স (জাতিসঙ্ঘের ডেসা)-র জনসংখ্যা ডিভিশান, ৩রা মে ২০১১ তারিখে, "বিশ্ব জনসংখ্যা সম্ভাবনা, ২০১০ সংস্করণ" প্রকাশ করে। নিম্নক্ত সারণীতে ২০০৯ থেকে ২০১২ সালের মধ্যে জন্মের সময়ে আয়ুকে দেখান হচ্ছে।
দ্য গ্লোবাল বার্ডেন অব ডিজিজ ২০১০ অধ্যয়নের প্রকাশিত ফলাফল ২০১২ সালে হালনাগাদ করা হয়, সাথে ফলাফলগুলির পুনগননা করা হয় যা কিছু স্থানের ক্ষেত্রে ২০১০-র জাতিসঙ্ঘের পরিসংখ্যানের থেকে যথেষ্ট আলাদা (এর কারনের বিবরণ এই পেপারের বিনামূল্যে লব্ধ পরিশিষ্টে পাওয়া যাবে, পৃষ্ঠা নং ২৫–২৭, সম্প্রতি প্রাপ্য নয়।) যদিও লিঙ্গ সমন্বিত কোনও পরিসংখ্যান দেয়া হয়নি, তবে এখানেই প্রথম "অনিশ্চিত অন্তরকে" সামিল করা হয়েছে।
মার্কিন যুক্তরাষ্ট্র সি আই এ-এর বাৎসরিক ওয়ার্ল্ড ফ্যাক্টবুক ২০১২ -এ আয়ুর নিম্নক্ত ডেটা প্রকাশিত হয়েছে।
এক থা রাজা এক থী রানী
""'এক থা রাজা এক থী রানী জি
টিভি চ্যানেলে হ্যালো প্রতিভা
ধারাবাহিকের পরিবর্তে শুরু হয়।কিন্তু
কবুল হ্যায় ধারাবাহিকের সময়
পরিবর্তন করে হ্যালো প্রতিভা
ধারাবাহিকের সময়ে আনা হয়।যার
কারনে এক থা রাজা এক থী রানী
ধারাবাহিক কবুল হ্যায় ধারাবাহিকের সময়ে শুরু হয়।এই
ধারাবাহিকের কাহিনী ১৯৪৫
সালের সময়ের সমাজকে নিয়ে
লেখা।
১৯৪৫ সালের কাহিনী।২য় বিশ্বযুদ্ধের পরের কাহিনী।একটি এমন কাহিনী যার না ছিল কোন মিশাল না ছিল কোন নিশানী।এক ছিল রাজা এক ছিল রানী।
ষষ্ঠ মুহাম্মদ (মরক্কো)
৬ষ্ঠ মোহাম্মদ (, Amazigh: ⵎⵓⵃⵎⵎⴷ ⵡⵉⵙ ⵚⴹⵉⵚ; জন্ম: ২১ আগষ্ট ১৩৬৩ খৃঃ) হলেন মরক্কোর বর্তমান বাদশাহ। তার পিতা মরক্কোর বাদশা ২য় হোসাইনের মৃত্যুর পর জুলাই ২৩, ১৯৯৯ খৃঃ তিনি ক্ষমাতায় অধিষ্ঠিত হন।
মোহাম্মদ হলেন মরক্কোর বাদশাহ দ্বিতীয় হাসানের সন্তানদের মধ্যে দ্বিতীয় এবং তার দ্বিতীয় স্ত্রী লায়লা লতিফা হাম্মউয়ের প্রথম সন্তান।[3] জন্মের দিনই মোহাম্মদ রাজ্যের উত্তরাধিকারী এবং রাজপুত্র ঘোষিত হন।[4]
তাকে শিশুকাল হতেই ধর্মীয় এবং রাজনৈতিক শিক্ষাদানের ক্ষেত্রে তার পিতা ছিলেন অত্যন্ত তৎপর, চার বছর বয়স হতেই তিনি রাজ প্রাসাদে কোরআনের পাঠ গ্রহণ করতে শুরু করেন।[1]
রয়েল কলেজে মোহাম্মদ তার প্রাথমিক শিক্ষা সম্পন্ন করেন এবং আগদালস্থ ৭ম মোহাম্মদ বিশ্ববিদ্যালয় হতে 1985 সালে আইন বিষয়ে স্নাতক ডিগ্রী অর্জনের পূর্বে তিনি 1981 সালে স্নাতক পূর্ব ডিগ্রী লাভ করেন রয়েল কলেজ হতে। তার গবেষণাপত্রের বিষয় ছিল “দ্যা আরব-আফ্রিকান ইউনিয়ন এন্ড দ্যা ষ্ট্র্যাটিজি অব দ্যা কিংডম অব মরক্কো ইন ম্যাটার্স অব ইন্টারন্যাশনাল রিলেশান।[1] তিনি ইম্পেরিয়াল কলেজ এন্ড ইউনিভার্সিটিতেও পড়া শুনা করেন এবং মরক্কোর রয়েল আর্মির কর্ণেল মেজর পদে 1985 সালের 26 নভেম্বর কমিশন লাভ করেন । তিনি 1994 সাল পর্যন্ত রজকীয় স্বসস্ত্রবাহিনীর অফিস কোঅর্ডিনেটর হিসাবে কর্মরত ছিলেন। [4] মোহাম্মদ প্রথম বারের মত পলিটিক্যাল সায়েন্সে সার্টিফিক্যাট ডিইচ্যুডিজ সুপেরিয়রর্স (সিইএস) অর্জন করেন 1987 সালে। অতপর 1988 সালের জুলাইতে পাবলিক ল’ বিষয়ে তিনি ডিপ্লমা ডিইচ্যুডিজ এ্যাপ্রোফন্ডিজ (ডিইএ) সনদ লাভ করেন । অতপর 1988 সালের জুলাইতে পাবলিক ল’ বিষয়ে তিনি ডিপ্লমা ডিইচ্যুডিজ এ্যাপ্রোফন্ডিজ (ডিইএ) সনদ লাভ করেন । প্রথমে 1988 সালের নভেম্বরে তিনি জ্যাকুইস ডিলরর্স এর সাথে ব্রাসেল্সে প্রশিক্ষণ গ্রহণ করেন অতপর গ্রহণ করেন ইউরোপিয়ান কমিশনের প্রেসিডেন্টের সাহিত। [1]
মেহাম্মদ 1993 সালের 29 অক্টোবর ফ্রান্সের ইউনির্ভাসিটি অব নাইস সোপিয়া এন্টিপোলিশ হতে স্মানের সাথে পিএইচডি ডিগ্রী অর্জন করেন। তার গবেষণার বিষয় ছিল ইইসি-মাগরেব রিলেশান [1] তিনি আর্মির মেজর জেনারেল পদে উন্নতি লাভ করেন জুলাই 12, 1994 তারিখে। জুলাই 12, 1994 তারিখে তিনি সেনাবাহিনীর মেজর জেনারেল পদে উন্নতি লাভ করেন। এবং একই বছর তিনি হাই কাউন্সিল অব কালচ্যার-এর সভাপতি ও মরক্কের সেনাবহিনীর সর্বাধিনায়ক নিযুক্ত হন। তিনি আরবী, ইংরেজী, স্পেনিশ এবং ফ্রেঞ্চ ভাসায় কথা বলতে পারদর্শী। [6]
জুলাই 23, 1999 সালে মোহাম্মদ তার পিতার স্থলে বাদশা নিযুক্ত হন এবং 30 জুলাই রাবেত-এ রাজ সিংহাসনে আরোহন করেন। [4]
ষষ্ঠ মুহাম্মদের একমাত্র ভাই হলেন যুবরাজ মৌলায়ী রাশিদ এবং তিন বোন হলেন যথাক্রমে রাজকন্যা লাল্লা মারিয়ম, রাজকন্যা লাল্লা আসমা ও রাজকন্যা লাল্লা হাসনা। তিনি রাবাতে মার্চ 21, 2002 তারিখে সালমা বান্নাইয়ের (রাজকন্যা লাল্লা সালমা) সাথে বিবাহ বন্ধনে আবদ্ধ হন। বান্নাইকে তার বিবাহ উপলক্ষে রাজকীয় রীতি অনুযায়ী ব্যক্তিগত উপাধি রাজকন্যা প্রদান করা হয়। তাদের রয়েছে দুই সন্তান যথা: যুবরাজ মৌলায়ী হাসান যিনি 2003 সালে 8 মে জন্মগ্রহণ করেন এবং রাজপুত্র রাজকন্যা লাল্লা খাদিজা যিনি জন্মগ্রহণ করেন ফেব্রুয়ারি 28, 2007 খৃষ্টাব্ধে। যদিও মোহাম্মদের জন্মদিনে তার চাচার মৃত্যুর কারনে আনুষ্ঠানিকতা পরিহার করা হয়েছে তবে সেখানে দিনটিতে গণছুটি পালিত হয়।
সূরা আত-মুত্বাফ্‌ফিফীন
সূরা আত মুত্বাফ্‌ফিফীন‌ (আরবি ভাষায়: المطفّفين‎) মুসলমানদের ধর্মীয় গ্রন্থ কুরআনের ৮৩ তম সূরা, এর আয়াত অর্থাৎ বাক্য সংখ্যা ৩৬; তবে এতে কোন রূকু তথা অনুচ্ছেদ নেই। সূরা আত মুত্বাফ্‌ফিফীন‌ মক্কায় অবতীর্ণ হয়েছে।
এই সূরাটির প্রথম আয়াতের وَيُلٌ لِّلْمُطَفِّفِيْنَ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে المطفّفين (‘আত মুত্বাফ্‌ফিফীন’) শব্দটি রয়েছে এটি সেই সূরা।
সূরা আল-ইন‌শিকাক
সূরা আল ইন‌শিকাক (আরবি ভাষায়: الانشقاق‎) মুসলমানদের ধর্মীয় গ্রন্থ কুরআনের ৮৪ তম সূরা, এর আয়াত অর্থাৎ বাক্য সংখ্যা ২৫; তবে এতে কোন রূকু তথা অনুচ্ছেদ নেই। সূরা আল ইনশিকাক‌ মক্কায় অবতীর্ণ হয়েছে।
এই সূরাটির প্রথম আয়াতের اِنْشَقَّتْ বাক্যাংশ থেকে এই সূরার নামটি গৃহীত হয়েছে, যার মূল হচ্ছে اِنْشَقَّاق (ফেঁটে যাওয়া); অর্থাৎ, যে সূরাটিতে الانشقاق (‘ইনশিকাক‌’) শব্দটি রয়েছে এটি সেই সূরা।
সূরা আল-বুরুজ
সূরা আল-বুরুজ (আরবি ভাষায়: البروج‎) মুসলমানদের ধর্মীয় গ্রন্থ কুরআনের ৮৫ তম সূরা, এর আয়াত অর্থাৎ বাক্য সংখ্যা ২২, সূরা আল-বুরুজ‌ মক্কায় অবতীর্ণ হয়েছে।
এই সূরাটির প্রথম আয়াতের اَلْبُرُوْجَ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে البروج (‘বুরুজ‌’
সূরা আত-তারিক্ব
সূরা আত-তারিক্ব (আরবি ভাষায়: الطّارق‎) মুসলমানদের ধর্মীয় গ্রন্থ কুরআনের ৮৬ তম সূরা, এর আয়াত অর্থাৎ বাক্য সংখ্যা ‌১৭; তবে এতে কোন রূকু তথা অনুচ্ছেদ নেই। সূরা আত-তারিক্ব মক্কায় অবতীর্ণ হয়েছে।
এই সূরাটির প্রথম আয়াতের الطَّارِق বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটি الطَّارِق (‘তারিক্ব‌’) শব্দটি রয়েছে এটি সেই সূরা।
পিন্টারেস্ট
পিন্টারেস্ট () একটি ওয়েব এবং মোবাইল অ্যাপ্লিকেশন কোম্পানি, যা ফটো শেয়ারিং ওয়েবসাইট হিসেবে কাজ করে থাকে। এটি ব্যবহারের জন্য নিবন্ধন করার প্রয়োজন পড়ে। সাইটটি পল শিয়ারা, ইভান শার্প এবং বেন সিলবারমান কর্তৃক প্রতিষ্ঠিত। এটি ব্যবসায়ী ও উদ্যোক্তাদের মধ্যে একটি ক্ষুদ্র দলের অর্থায়নে কোল্ড ব্রিউ ল্যাবস কর্তৃক পরিচালিত।
আনন্দকিশোর মজুমদার
আনন্দকিশোর মজুমদার () (১৮৯২ - ১৯৪০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
ময়মনসিংহে হেমেন্দ্রকিশোর আচার্য চৌধুরী, মোহিনীশঙ্কর রায় এবং তাঁর প্রচেষ্টায় সাধনা সমিতি প্রতিষ্ঠিত হয়। ১৯০৬ সালে যতিন্দ্রনাথ মুখার্জী ও অরবিন্দ ঘোষের সংস্পর্শে এসে তাঁরা সশস্ত্র বিপ্লবের জন্য প্রস্তুত হতে থাকেন। সরকারি আদেশে সাধনা সমিতি বেআইনি ঘোষিত হলে বিপ্লবী যুগান্তর দল গুপ্তপথে অগ্রসর হতে থাকে। এসময় তিনি কিশোরগঞ্জ, বাজিতপুর, আঠারোবাড়ি, ঈশ্বরগঞ্জ শ্রীহট্ট, কুমিল্লা প্রভৃতি স্থানে সমিতির শাখা-প্রশাখা ও কার্যক্রম বিস্তার করতে থাকেন। এই দলের সঙ্গে ময়মনসিংহের প্রখ্যাত নেতা সুরেন্দ্রমোহন ঘোষ তাঁর অণুগামীদের নিয়ে মিলিত হন। এই সময় তাঁর চেষ্টায় ময়মনসিংহের অণুশীলন দল, সুহৃদ সমিতি প্রভৃতি একত্রিত হয়ে একটি শক্তিশালী দলে পরিণত হয়। এই দলের কর্মী নরেশ চৌধুরী, মণি চৌধুরী, ক্ষিতীশ চৌধুরী, সঞ্জীব রায় প্রভৃতি অসীম সাহসিকতা ও বীরত্বের জন্য বিখ্যাত ছিলেন। ময়মনসিংহ ও কলকাতায় গুপ্তচর ও দারোগাদের বিনাশসাধন, ডাকাতি করে অর্থসংগ্রহ, জনমনে স্বদেশী ভাব উদ্দীপন প্রভৃতি কাজে লিপ্ত থাকার জন্য ১৯১৬ সালে ধরা পড়েন। ১৯১৯ সালে ছাড়া পান। ১৯২৩ সালে তারকেশ্বর সত্যাগ্রহে তিনি বহু ধর্মীয় কর্মীসহ অংশগ্রহণ করেন। ১৯২৪ সনে তিন ধারায় ধরা পড়ে ১৯২৭ পর্যন্ত বহরমপুর জেলে থাকেন।
১৯২৮ সালে কলকাতা কংগ্রেসের দশ হাজার স্বেচ্ছাসেবকের খাওয়াবার ভার তাঁর উপর ছিলো। ১৯৩০ সনে সত্যাগ্রহ করায় আটক আইনে গ্রেপ্তার হয়ে ১৯৩৫ পর্যন্ত বক্সা ক্যাম্পে থাকেন। ১৯৩৬ সালে মুক্তি পেয়ে ময়মনসিংহ জেলার কংগ্রেস কমিটির সম্পাদক হিসেবে কাজ করার সময় দুরন্ত যক্ষ্মারোগে আক্রান্ত হন এবং চিকিৎসার জন্য কলকাতায় আসেন। এখানেই মৃত্যু। তিনি দীর্ঘ ১৪ বছর ব্রিটিশ রাজের কারাদণ্ড ভোগ করেছিলেন এবং জেলে অনশন করেন মোট ৮৫ দিন।
জন্ম হার অনুযায়ী সার্বভৌম রাষ্ট্রসমূহ ও পরাধীন অঞ্চলসমূহের তালিকা
এই প্রবন্ধে স্থূল জন্ম হার অনুযায়ী রাষ্ট্রসমূহের তালিকা-এর তিনটি সংস্করণকে অন্তর্ভুক্ত করা হয়েছে।
কোনও নির্দিষ্ট সময় পরিধিতে মোট জন্মের সংখ্যাকে ঐ সময় পরিধিতে জনসংখ্যার ব্যক্তি-সময় দিয়ে ভাগ করলে স্থূল জন্ম হার পাওয়া যায়। ব্যক্তি-সময় হল কোনও পর্যবেক্ষণ সময় পরিধির মধ্যে পরিগণিত জনসংখ্যা এবং সময় পরিধির গুণফল। যেমন, কোনও স্থানে ২ বছর ধরে পরিগণিত জনসংখ্যা যদি হয় ২০০০ তাহলে ঐ স্থানে ঐ ২ বছরে ব্যক্তি-বছর হবে ২০০০×২=৪০০০।
বছর প্রতি ১,০০০ জনসংখ্যা প্রতি জন্মের সংখ্যা একক হিসাবে একে প্রকাশ করা হয়।
প্রথম তালিকাটি অরগানাইজেশান ফর ইকনমিক কোঅপারেশান এন্ড ডেভলপমেন্ট (ও ই সি ডি) -এর "২০১১ বার্ষিক পরিসংখ্যান"-এর উপর ভিত্তি করে তৈরি।
২০১১ স্থূল জন্ম হার -এ ২৩৬টি রাষ্ট্র এবং অঞ্চলসমূহ তালিকাভুক্ত হয়েছে।
দ্বিতীয় তালিকাটি বিশ্ব ব্যাংক-এর ২০১০ সালের উপাত্তের উপর ভিত্তি করে তৈরি।
তৃতীয় তালিকাটি সি আই এ ওয়ার্ল্ড ফ্যাক্টবুক-এর ২০১৩ সালের পরিগণনার উপর ভিত্তি করে তৈরি। পরাধীন অঞ্চলসমূহ এবং সম্পূর্ণরূপে স্বীকৃত হয়নি এমন রাষ্ট্রকে গণনায় অন্তর্ভুক্ত করা হয় নি।
দেশি ফুরুস
দেশি ফুরুস (বৈজ্ঞানিক নাম:Lagerstroemia indica) () হচ্ছে "লাগের্স্ট্রমিয়া" গণের একটি প্রজাতি। এরা গুল্মজাতীয় উদ্ভিদ। সৌন্দর্যের দিক দিয়ে এটি খুব অনন্য। সম্ভবত চিনের প্রজাতি। প্রায় চার মিটার পর্যন্ত উঁচু হতে পারে। এরা শক্ত, ডালপালা ভরা পত্রমোচি গাছ। কাণ্ড বাদামি মসৃণ। পাতার পত্রবিন্যাস একান্তর বা ঘূণির্ত তিনটি পাতা থাকে, ডিম্বাকার, ৩.৫-৬ সেমি লম্বা, মসৃণ। বর্ষায় ডালের আগায় ছোট ছোট ফুলের খুব বড় থোকা, ১৫-২০ সেমি লম্বা শাখায়িত। নানা রঙের ফুল হয়, সাদা, গোলাপি, লাল, বেগুনি। ফুল ৩ সেমি চওড়া, পাপড়ি ৬, কূঁকড়ান। কলম ও শিকড় থেকে গজানো চারায় চাষ। বসন্তে ছেঁটে দিলে নতুন ডালে প্রচুর ফুল হয়।
বন চাকুন্দা
বন চাকুন্দা (বৈজ্ঞানিক নাম:Senna tora) হচ্ছে Fabaceae পরিবারের একটি উদ্ভিদ প্রজাতি। বাংলাদেশে আমাদের আশে পাশে এটি অযত্নে অবহেলায় বেড়ে উঠে। হেমন্তকালে এটি সাধারণত ফুল দেয়। লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়। অঞ্চলবিশেষে এটি চেকান্দা নামে পরিচিত। এর পাতা আম আঁটির ভেঁপু বানাতে কাজে লাগানো যায়। গাছটি ন্যূনাধিক দু-তিন ফুট উঁচু হয়।
অপরূপ চাঁপা
অপরূপ চাঁপা বা কানাঙ্গা (বৈজ্ঞানিক নাম:Cananga odorata), (), হচ্ছে ফিলিপাইনের উষ্ণমণ্ডলীয় অঞ্চলের উদ্ভিদ। অপরূপ চাঁপা বা কানাঙ্গা অ্যানোনেসি পরিবারের একটি গাছ। এই গণের একমাত্র প্রজাতি।
অপরূপ চাঁপাকে বাংলাদেশে বলধা গার্ডেনে দেখা যায়। তবে কীভাবে এসে থিতু হয়েছে সে ঐতিহাসিক সূত্র এখন আর খুঁজে পাওয়া যায় না। তবে নিশ্চিত করে বলা যায়, অন্যান্য ভিনদেশি গাছপালার সঙ্গে আফ্রিকার এ উদ্ভিদ প্রজাতিটিও ব্রিটিশ আমলে এখানে নিয়ে আসা হয়।
অপরূপ চাঁপা বা কানাঙ্গা গুল্ম শ্রেণির মধ্যে আদর্শ গাছ। উচ্চতায় ৮ থেকে ১০ ফুট পর্যন্ত হতে পারে। অজস্র ডালপালায় ঝোপাল। শীর্ষভাগ সবচেয়ে বেশি নিবিড়। নতুন পাতা ক্ষুদ্র, রোমশ, একক, লম্বায় ৭ থেকে ১২ সেমি, ডিম্বাকার ও মসৃণ। ফুল একক ও সুগন্ধি। প্রথমে রঙ সবুজাভ থাকলেও পরে অনুজ্জ্বল গোলাপি রঙ ধারণ করে। তখন অনেকটা পরিণত কাঁঠালিচাঁপার মতো দেখায়। লম্বাটে পাপড়ির সংখ্যা দুই সারিতে ৬ থেকে ৭টি, বৃত্যাংশ ৩টি, শীর্ষ বাঁকানো, পুংকেশর অনেক। প্রস্টম্ফুটনকাল প্রায় বর্ষব্যাপ্ত হলেও মার্চ থেকে সেপ্টেম্বর পর্যন্ত বেশি ফোটে। যে কোনো বাগানেই মানানসই। বংশবৃদ্ধি গুটিকলমে। জন্মস্থানে গাছের পাতা ও মূল থেকে বিভিন্ন রোগের ওষুধ বানানো হয়।
জংলি টগর
জংলি টগর () হচ্ছে একটি চিরসবুজ উদ্ভিদ প্রজাতি। টগর ক্রান্তীয় আমেরিকার প্রজাতি। বড় আকারের গুল্ম, কখনও বৃক্ষসম। ১.৫-৪ মিটার লম্বা এবং চিরসবুজ। পাতা ৫-১২×২-৫ সেমি, উজ্জ্বল সবুজ, নিচ ফ্যাকাসে ও মসৃণ। শীতকাল ছাড়া প্রায় সারা বছরই ফুল ধরে। ফুল গন্ধহীন ও সুগন্ধি উভয়ই হতে পারে, পাতার কক্ষে বা ডালের আগায় সাদা ফুলের থোকায় গাছ ভরে থাকে। বাংলাদেশের বনে-জঙ্গলে দেখা যায়। ফুল ৩-৫ সেমি চওড়া, একক বা দৈত বা আধাদৈত, দলনলের আগায় ৫টি পাপড়ি, পাপড়িগুলো চ্যাপ্টা। ফল চার্ম, সবুজ, ভিতর লাল, বিদারী।
বাগান ছাড়াও এই গাছটিকে বনে জঙ্গলে জন্মাতে দেখা যায় বলে অনেকে একে ‘‘জংলী টগর’’ বলে। এর দ্বিপদী বৈজ্ঞানিক নাম "Tabernaemontana divaricata"। বাংলাদেশে এর অন্য নাম জনপ্রিয় নাম কাঠমল্লিকা। কাঠমল্লিকা ফুলের আরো অনেক সুন্দর সুন্দর নাম আছে, যথা: চাঁদনী, কড়ি। কাণ্ডে দুধের মতো রস থাকায় একে কোন কোন এলাকায় দুধফুল নামেও আখ্যায়িত করা হয়। এর মূল সৌন্দর্য্য হলো বিশুদ্ধ সাদা বর্ণের ফুল।
শীত ছাড়া প্রায় সারা বছরই ফুল হয়। এই ফুলের নানা প্রকারভেদ রয়েছে, যেমন- ফুল সিঙ্গল হতে পারে, আধা ডাবল হতে পারে, আবার ডাবল (Flore Pleno= double-flowered) হতে পারে। সিঙ্গল ফুলে দলনলের আগায় পাপড়ি ৫টি থাকে (অন্যগুলোতে বেশি থাকে)। নার্সারীতে ছোট ছোট পাতাযুক্ত একটি চীনা প্রজাতি দেখা যায়।
বন মটমটিয়া
বন মটমটিয়া (বৈজ্ঞানিক নাম:Chromolaena odorata) উষ্ণমণ্ডলীয় অঞ্চলের গুল্মজাতীয় সূর্যমুখী পরিবারের উদ্ভিদ। উত্তর আমেরিকা, ফ্লোরিডা এবং টেক্সাস থেকে মেক্সিকো এবং ক্যারিবীয় অঞ্চলের স্থানীয় উদ্ভিদ এটি। উত্তর আমেরিকার স্থানীয় উদ্ভিদ। এটিকে পৃথিবীর সর্বাপেক্ষা আগ্রাসি আগাছা হিসেবে গণ্য করা হয়। বৃষ্টিস্নাত বুনো ঝোঁপ। যশোর এলাকায় এটি "মটমটে" নামে পরিচিত। হাতে-পায়ে মচকা লেগে ব্যাথা পেলে এর পাতা বেটে লাগিয়ে রাখলে ব্যাথার উপশম হয়।
শ্যাওড়া
শ্যাওড়া (বৈজ্ঞানিক নাম:Streblus asper), () ছোট আকারের চিরসবুজ গাছ। ঘন ডালপালার এই গাছের উচ্চতা ৪-১০ মিটার। কাণ্ডের বাকল অমসৃণ। পাতা ডিম্বাকৃতি, খসখসে ও গাঢ় সবুজ। পাতাগুলি ২.৫ থেকে ৮ সে.মি. লম্বা ও ২ থেকে ৩.৫ সেন্টিমিটার চওড়া এবং কিছুটা উপবৃত্তাকার। এর কিনারা এলোমেলো খাঁজকাটা হয়ে থাকে। এই গাছের ফুল ডায়োসেসাস বিক্ষিপ্ত বা গুচ্ছভাবে হয়। ফলগুলি হলুদ ও বেরি ধরনের। বাংলাদেশ, মালয়েশিয়া, ভিয়েতনাম, শ্রীলংকা, শ্যামদেশ এবং ভারতে এই গাছ দেখা যায়।
এই উদ্ভিদ বিবিধ ব্যবহারের জন্য সুপরিচিত। এর মধ্যে কাগজ তৈরি সর্বাগ্রে উল্লেখ্য। শ্যামদেশে সাতশো বছরেরও বেশি এই গাছ অত্যন্ত টেকসই ও ঐতিহ্যবাহী খোই কাগজ তৈরির কাজে ব্যবহৃত হয়ে আসছে। এছাড়া ভিয়েতনামে ঐতিহ্যবাহী কাঠের কাজে এই গাছের খসখসে পাতা কাঠ ঘষে মসৃণ করার কাজে শিরীষ কাগজের পরিবর্তে ব্যবহার করা হয়।
আয়ুর্বেদিক ঔষধ তৈরির কাজেও এই গাছের ব্যাপক ব্যবহার আছে। বিশেষ করে দাঁতের ব্যথা, ডায়রিয়া, কুষ্ঠরোগ, ক্যান্সার প্রভৃতি রোগের ঔষধ তৈরিতে এই গাছ ব্যবহৃত হয়ে থাকে। এই গাছের সরু ও কচি ডাল দাঁতন হিসেবেও ব্যবহৃত হয়ে থাকে। আধুনিক যুগেও মুখগহ্বরের স্বাস্থ্যরক্ষাজনিত বিভিন্ন ওষুধ তৈরির ক্ষেত্রে এই গাছ ব্যাপকভাবে ব্যবহৃত হয়। শ্যামদেশে খুবই জনপ্রিয় কালচে-খয়েরি আয়ুর্বেদিক টুথপেস্ট তৈরিতেও এই গাছের বহুল ব্যবহার উল্লেখযোগ্য।
আধুনিক গবেষণায় বেশ কিছু মাইক্রোওর্গানিজমের উপর এই গাছ থেকে প্রাপ্ত কিছু অ্যান্টি-ব্যাকটিরিয়াল উপাদানের কার্যকারিতা সম্পর্কে জানতে পারা গেছে। বিশেষত এই গাছের পাতা থেকে পাওয়া কিছু উপাদান যে "স্ট্রেপটোকক্কাস" জাতীয় ব্যাকটিরিয়া প্রতিরোধে যথেষ্ট কার্যকরী তার প্রমাণ পাওয়া গেছে। ফলে মুখ ও নাকের বিভিন্ন ইনফেকশন এবং গলাজ্বালা দূর করার ঔষধ প্রস্তুতিতেও বর্তমানে এই গাছ ব্যবহার করার যথেষ্ট সম্ভাবনা দেখা দিয়েছে। গবেষণায় আরও দেখা গেছে, এই গাছের মূল কার্ডিয়াক গ্লাইকোসাইডসের অত্যন্ত মূল্যবান উৎস। ফলে বিভিন্ন ধরণের হৃদরোগের ওষুধ তৈরির ক্ষেত্রেও তা কাজে লাগার যথেষ্ট সম্ভাবনা আছে। ক্যানসার প্রতিরোধের ক্ষেত্রেও এই গাছের কাণ্ডের বাকলে জমা হওয়া মিথানল ও ডাইক্লোরোমিথেন থেকে দু' ধরণের সাইটোটক্সিক কার্ডিয়াক গ্লাইকোসাইড - স্ট্রেবলোসাইড ও মানসোনিনকে পৃথক করা সম্ভব হয়েছে, যাদের ক্যানসার প্রতিরোধী কার্যকারিতা উল্লেখযোগ্য।
সাদা শিমুল
সাদা শিমুল বা শ্বেত শিমুল (দ্বিপদ নাম:Ceiba pentandra) () বড় বৃক্ষ। এই উদ্ভিদের গায়ের রং সবুজ, ফুল সাদা ও ছোট। এঁদের ফুল ২.৫ সেমি চওড়া। এদের ফল ৭-১২ সেমি লম্বা। বীজ সাদা তুলায় জড়ানো। বড় গাছের ঠেকনামূল হয়। লাল শিমুলের সাথে এদের পার্থক্য অনেক। বাংলাদেশে খুব কম দেখা যায়। মূলত দক্ষিণ ও মধ্য আমেরিকার গাছ। আফ্রিকা ও এশিয়ায় দেখা যায়।
ফিতেফুলকি
ফিতেফুলকি (বৈজ্ঞানিক নাম: "Cheritra freja (Fabricius)") ঘুড়ির মতো লম্বা লেজ বিশিষ্ট এক প্রজাতির ছোট আকারের প্রজাপতি, যাদের মূল শরীর এবং ডানা হালকা ঘিয়ে বাদামি বর্ণের। এরা ‘লাইসিনিডি’ পরিবারের সদস্য।
প্রসারিত অবস্থায় ফিতেফুলকির ডানার আকার ৩৮-৪২ মিলিমিটার দৈর্ঘ্যের হয়।
ভারতে প্রাপ্ত ফিতেফুলকি এর উপপ্রজাতি হল- 
সাধারণত এই জাতীয় প্রজাপতিটি অনুচ্চ পার্বত্য এলাকার ঘন অরণ্যে দেখা যায়। হিমালয় অঞ্চলের কুমায়ুন থেকে অসম এবং নেপালের ৭০০-৮০০ ফুট উচ্চতা অবধি এদের বিচরণ দেখা যায়। এছাড়া মায়ানমার, মালয় ও শ্রীলংকাতেও এদের দেখা যায়।
এই প্রজাপতির নীচের অংশ হালকা ঘিয়ে বাদামি রঙের হয়। পিছনের ডানার ভূমিকোনে দুটো লেজ আছে, লেজ প্রায় লম্বায় প্রায় ৫ মিলিমিটার এবং ২২ মিলিমিটার যথাক্রমে। ভূমিকোনে দুটো ধাতব সবুজ রঙের বিন্দু থাকে। এদের ওড়ার ধরন খুব কমজোরি, একই জায়গায় ফড়ফড় করে ওড়ে।
বুরুশ ছদ্মশিমুল
বুরুশ ছদ্মশিমুল (বৈজ্ঞানিক নাম:Pseudobombax ellipticum) () লাল শিমুল গাছের চেয়ে আকারে ছোট। এদের ফুল ফোটে শীতকালে। এদের ফুলের পাপড়ি সরু ও খাটো। এদের ফুলের সৌন্দর্য মূলত পুংকেশরে এবং পুংকেশর অজস্র ও ছড়ান, গোলাপি বা সাদা। এরা মেক্সিকো, এল সালভাদর, গুয়েতেমালা ও হন্ডুরাসের প্রজাতি।
মৃত্যু হার অনুযায়ী সার্বভৌম রাষ্ট্রসমূহ ও পরাধীন অঞ্চলসমূহের তালিকা
প্রবন্ধটি স্থূল মৃত্যু হার অনুযায়ী রাষ্ট্রসমূহের তালিকার দুটি সংস্করণকে অন্তর্ভুক্ত করছে।
কোনও নির্দিষ্ট সময় পরিধিতে মোট মৃত্যুর সংখ্যাকে ঐ সময় পরিধিতে জনসংখ্যার ব্যক্তি-সময় দিয়ে ভাগ করলে স্থূল মৃত্যু হার পাওয়া যায়। ব্যক্তি-সময় হল কোনও পর্যবেক্ষণ সময় পরিধির মধ্যে পরিগণিত জনসংখ্যা এবং সময় পরিধির গুণফল। যেমন, কোনও স্থানে ২ বছর ধরে পরিগণিত জনসংখ্যা যদি হয় ৩০০০ তাহলে ঐ স্থানে ঐ ২ বছরে ব্যক্তি-বছর হবে ৩০০০×২=৬০০০।
"বছর প্রতি ১,০০০ জনসংখ্যা প্রতি মৃত্যুর সংখ্যা" -একক হিসাবে একে প্রকাশ করা হয়।
প্রথম তালিকাটি অরগানাইজেশান ফর ইকনমিক কোঅপারেশান এন্ড ডেভলপমেন্ট (ওইসিডি) -এর "২০১১ বার্ষিক পরিসংখ্যান"-এর উপর ভিত্তি করে তৈরি।
২০১১ স্থূল মৃত্যু হার -এ ২৩৬টি রাষ্ট্র এবং অঞ্চলসমূহ তালিকাভুক্ত হয়েছে।
দ্বিতীয় তালিকাটি সিআইএ ওয়ার্ল্ড ফ্যাক্টবুক-এর ২০১৩ সালের পরিগণনার উপর ভিত্তি করে তৈরি। পরাধীন অঞ্চলসমূহ এবং সম্পূর্ণরূপে স্বীকৃত হয়নি এমন রাষ্ট্রকে গণনায় অন্তর্ভুক্ত করা হয় নি।
রুটেসি
রুটেসি (Rutaceae) হল সপুষ্পক উদ্ভিদের মধ্যে Sapindales বর্গের একটি পরিবার। এই পরিবারে আনুমানিক ১৬০টির মতো গণ রয়েছে। এই গণগুলোর ভেতরে সবচেয়ে গুরুত্বপূর্ণ গণ হল সাইট্রাস বা লেবু-কমলা জাতীয় ফল। এই পরিবারের সব ফলেই ফুল হয় এবং ফুল সুগদন্ধযুক্ত। আকার ও গঠনের দিক দিয়ে এরা তৃণ, গুল্ম ও ছোট বৃক্ষ হয়ে থাকে। তবে রুটেসি পরিবারের সবচেয়ে বেশি বাণিজ্যিকভাবে গুরুত্বপূর্ণ ফল হল শতাধিক প্রকারের সাইট্রাস।
বাংলাদেশে অন্তত চারটি গণের ফল মানুষ খাদ্য হিসেবে গ্রহণ করে। এই গণ চারটি হলো:
১. সাইট্ট্রাস বা Citrus,
২. প্যারামিগাইনা বা Paramigyna,
৩. এগলি বা Aegle,
৪. ফেরোনিয়া ও Feronia.
কাঠ আলু
কাঠ আলু বা বন মাছআলু (বৈজ্ঞানিক নাম:Dioscorea bulbifera) () লতানো উদ্ভিদ। অন্য গাছের উপরে উঠে বেচে থাকে। বাংলাদেশের মানুষ লতানো উদ্ভিদের যে কন্দটিকে সবজি হিসেবে ব্যবহার করে এটিও সেই পরিবারের লতা। দেখতেও প্রায় একই রকম। লাউয়াছড়া বনে ও চট্টগ্রামের জঙ্গলে বেশি দেখা যায়। আদিবাসী সাঁওতালেরা বিশেষ প্রক্রিয়ায় এটিকে সবজি হিসেবে খেয়ে থাকে।
ভারতে প্রাপ্ত প্যাপিলিওনিডি গোত্রের প্রজাপতির তালিকা
এই পাতাটিতে ভারতে প্রাপ্ত প্যাপিলিওনিডি গোত্রের প্রজাপতিদের বৈজ্ঞানিক নামসহ নথিভুক্ত করা হল। উজ্জ্বল রঙ আর বড় আকৃতির জন্য অন্য সব দলের তুলনায় এদের বেশি চোখে পড়ে। সোয়ালো (আবাবিল) পাখির লেজের সাথে তুলনা করে, এই প্রজাপতিদের দলটিকে প্রজাপতিও বলা হয়। ভারতে মোট প্যাপিলিওনিডি প্রজাপতিদের সংখ্যা ১০৭টি। তাদের মধ্যে বেশির ভাগই উত্তর-পূর্ব ভারতে পাওয়া যায়। পশ্চিমবঙ্গে এখনও পর্যন্ত ৩৯টির সন্ধান পাওয়া গেছে।
ডেভিড উইলি
ডেভিড জোনাথন উইলি (; জন্ম: ২৮ ফেব্রুয়ারি, ১৯৯০) নর্দাম্পটনশায়ারের নর্দাম্পটনে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে অংশগ্রহণ করছেন। বামহাতি ব্যাটসম্যান ও বামহাতি ফাস্ট-মিডিয়াম বোলার হিসেবে দায়িত্ব পালন করছেন তিনি। ঘরোয়া ক্রিকেটে নর্দাম্পটনশায়ার স্টিলব্যাকসের প্রতিনিধিত্ব করছেন ডেভিড উইলি।
সাবেক ইংরেজ ক্রিকেটার ও সাবেক আন্তর্জাতিক আম্পায়ার পিটার উইলি তার বাবা। ২০১৩ সালে বৃষ্টিবিঘ্নিত ফ্রেন্ডস লাইফ টুয়েন্টি২০ প্রতিযোগিতার ফাইনালে সারের বিপক্ষে ব্যাট হাতে নিয়ে ৬০ রান তোলেন। এরপর বোলিংয়ে নেমে ৪/৯ লাভ করেন। তন্মধ্যে শেষেরসারির তিন ব্যাটসম্যানকে ধারাবাহিকভাবে আউট করে হ্যাট্রিক করেন। ঐ খেলায় তার দল নর্দাম্পটনশায়ার ১০২ রানে জয়ী হয়। বাংলাদেশের বিপক্ষে অনূর্ধ্ব-১৯ দলের সদস্য হিসেবে বাংলাদেশ সফর করেন। প্রথম টেস্ট না খেললেও দ্বিতীয় টেস্টের প্রথম ইনিংসে ৬৫ রান তোলেন।
৮ মে, ২০১৫ তারিখে আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। ১৪ জুন, ২০১৫ তারিখে সফরকারী নিউজিল্যান্ডের বিপক্ষে নিজস্ব দ্বিতীয় বলেই উইকেট তুলেন নেন তিনি। একই সিরিজে ২৩ জুন, ২০১৫ তারিখে তার টুয়েন্টি২০ আন্তর্জাতিকে অভিষেক হয়।
সূরা আল-মুজাম্মিল
সূরা আল মুজাম্মিল‌ (আরবি ভাষায়: المزّمّل) মুসলমানদের ধর্মীয় গ্রন্থ কুরআনের ৭৩ তম সূরা; এর আয়াত অর্থাৎ বাক্য সংখ্যা ২০ এবং রূকু তথা অনুচ্ছেদ সংখ্যা ২। সূরা আল মুজাম্মিল মক্কায় অবতীর্ণ হয়েছে।
এই সূরাটির প্রথম আয়াতের الْمُزَّمِّلُ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المزّمّل (‘মুজাম্মিল‌’) শব্দটি আছে এটি সেই সূরা।
সূরা আল-মুদ্দাস্সির
সূরা আল মুদ্দাস্সির‌ (আরবি ভাষায়: المدّشّر) মুসলমানদের ধর্মীয় গ্রন্থ কুরআনের ৭৪ তম সূরা; এর আয়াত অর্থাৎ বাক্য সংখ্যা ৫৬ এবং রূকু তথা অনুচ্ছেদ সংখ্যা ২। সূরা আল মুদ্দাস্সির মক্কায় অবতীর্ণ হয়েছে।
এই সূরাটির প্রথম আয়াতের الْمُدَّثِّرُ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المدّشّر (‘মুদ্দাস্সির’) শব্দটি আছে এটি সেই সূরা।
সূরা আদ-দাহর
সূরা আদ-দাহর‌ (আরবি ভাষায়: الدَّهْرِ) মুসলমানদের ধর্মীয় গ্রন্থ কুরআনের ৭৬ নম্বর সূরা; এর আয়াত অর্থাৎ বাক্য সংখ্যা ৩১ এবং রূকু তথা অনুচ্ছেদ সংখ্যা ২। এই সূরাটি সূরা আল ইনসান (আরবি ভাষায়: الإٍنسان) নামেও পরিচিত। সূরা আদ-দাহর মদীনায় অবতীর্ণ হয়েছে।
এই সূরাটির প্রথম আয়াতের هَلْ أَتَى عَلَى الْإِنسَانِ এবং حِينٌ مِّنَ الدَّهْرِ বাক্যাংশ থেকে এই সূরার নাম দুটিটি গৃহীত হয়েছে।
হাদিস গ্রন্থ সহী বুখারী শরীফে উল্লেখ করা আছে যে, আবু হুরায়রা বর্ণনা করেন: " নবী শুক্রবার ফজরের নামাজ পড়ার সময় প্রথম রাকাত নামাজ "আলিফ, লাম, মীম, তানজিল" (সূরা আস সেজদাহ্ #৩২) এবং পরবর্তী রাকাতে "হাল-আতা-আলাল-ইনসানী" (i.e. সূরা আদ-দাহর #৭৬) তেলওয়াত করতেন।
এরিকা এলাইসন
এরিকা এলাইসন (, যিনি এরিকা রামোস নামেও পরিচিত, জন্ম: অক্টোবর ১, ১৯৮৪) একজন আমেরিকান লঘু পর্নোগ্রাফি মডেল এবং অভিনেত্রী যিনি "পেন্টহাউস" ম্যগাজিনের জানুয়ারি ২০০৭ সালের "প্যাট অব দ্য মান্থ" এবং ২০০৮ সালের "প্যাট অব দ্য ইয়ার" নির্বাচিত হয়েছেন। তিনি এছাড়াও জানুয়ারি ২০০৭ সালে ডিডিজি ড্রিমগার্ল নির্বাচিত হন।
এলাইসন মার্কিন যুক্তরাষ্ট্রের পাস্কাগুলা, মিসিসিপি অঞ্চলে ১৯৮৪ সালে জন্ম নেন এবং হারলি, মিসিসিপি অঞ্চলে বেড়ে ওঠেন। তিনি জ্যাকসনভিল্লে, উত্তর ক্যারোলাইনার কোস্টাল ক্যারোলাইনা কমিউনিটি কলেজে এবং সংক্ষিপ্তভাবে, সান ডিয়াগো, ক্যালিফোর্নিয়ার নিউস্কুল অব আর্কিটেকচার অ্যান্ড ডিজাইনে অধ্যয়ন করেন।
ডিসেম্বর ২০০৮ এবং জানুয়ারি ২০০৯ সালে, তিনি এনবিসি মার্কিন ডেটিং/রিয়্যালিটি টেলিভিশন শো "মোমা'স বয়েসের" একজন তারকা ছিলেন।
সূরা আল-মুরসালাত
সূরা আল-মুরসালাত‌ (আরবি ভাষায়: المرسلت) মুসলমানদের ধর্মীয় গ্রন্থ কুরআনের ৭৭ তম সূরা; এর আয়াত অর্থাৎ বাক্য সংখ্যা ৫০ এবং রূকু তথা অনুচ্ছেদ সংখ্যা ২। সূরা আল-মুরসালাত‌ মক্কায় অবতীর্ণ হয়েছে।
এই সূরাটির প্রথম আয়াতের وَالۡمُرۡسَلٰتِ عُرۡفًاۙ বাক্যাংশ থেকে এই সূরার নামটি গৃহীত হয়েছে; এটি সেই সূরা যাতে المرسلت শব্দটি আছে।
ভ্যালেন্তিনা নাপ্পি
ভ্যালেন্তিনা নাপ্পি (); জন্ম নভেম্বর ৬, ১৯৯০) একজন ইতালিয় পর্নোগ্রাফিক চলচ্চিত্র অভিনেত্রী এবং প্রাপ্তবয়স্ক মডেল।
তিনি জুন ২০১২ সালে, "প্লেবয়" ইতালিয় সংখ্যায় প্লে মিট এবং নভেম্বর ২০১৩ সালে পেন্টহাউস পেন্টহাউস প্যাট অব দ্য মান্থ নির্বাচিত হয়েছিলেন।
নাপ্পি ইতালির নেপলসের নিকট স্কাফাতি, সেলার্নো, কাম্পানিয়ায় ১৯৯০ সালে জন্ম নেন। তিনি আর্ট স্কুল থেকে স্নাতক সম্পন্ন করেন এবং বর্তমানে বিশ্ববিদ্যালয়ের শিল্প ও গবেষণা নকশা বিষয়ে অধ্যয়ন করছেন।
তিনি ২০১১ সালে প্রাপ্তবয়স্ক শিল্পে আত্মপ্রকাশ ঘটান, রক্কো সিপ্রেডির মাধ্যমে ইমেইলে যোগাযোগ পর। প্রায়ই একজন "বুদ্ধিদীপ্ত পর্নোতারকা হিসাবে উল্লেখিত, নাপ্পি সমকালীন সমাজের নারী ও পুরুষের অবস্থার উপর বেশ কিছু নিবন্ধ রচনা করেছেন এবং একটি দর্শন উত্সবে উপস্থিত ছিলেন।
তিনি মাইক্রোমেগা রাজনৈতিক ও সামাজিক পত্রিকায় কলাম লিখেন।